Hrabro u promjenu karijere
Zašto bi netko napustio uspješnu karijeru i zamijenio je za nesigurnu budućnost pisca?
Tri žene: direktorica marketinga, pekarica i ratna dopisnica napustile su svoje uspješne karijere da bi postale spisateljice. Kako kažu, to je bilo nešto što su jednostavno morale učiniti. One su se udružile za promociju njihovih knjiga po zemlji tijekom koje potiču građane da se ne boje pokušati učiniti nešto potpuno drugačijeg u njihovim životima. Kad su se Daniela Kuper, Masha Hamilton i Judy Ryan Hendricks upoznale na sastanku pisaca prošle godine, otkrile su da imaju nešto zajedničko. Svaka od novopečenih književnica započela se baviti pisanjem u 50-tim godinama života. Sve su dale otkaze na poslovima koje su voljele i na kojima su bile uspješne. Prošlog mjeseca dogovorile su se da krenu na zajedničku promotivnu turneju. "To je jako neobično za pisce. Vrlo rijetko pisci se udruže i promoviraju rad jedan drugoga. Premda dolazimo iz različitih područja, sve smo započele novi život kao pisci."- kaže Daniela Kuper. Judy Hendricks kaže da je pisanje za nju više nego druga karijera: "Sve tri smo se okrenule pisanju kako bismo pojasnili svijet u kojem živimo". Ratna dopisnica Masha Hamilton slaže se s tom izjavom. Nakon godina izvještavanja iz ratnih zona diljem svijeta ona je osjetila potreba da svoje priče iznese u obliku proze više nego u novinarskom obliku. 2004. godine vratila se na Srednji istok i umjesto da bude objektivna – kako kaže – pokušala je biti emocionalno uključena u zbivanja s ljudima i događajima na terenu. "Mnogi novinari i fotografi smatraju se medijem kroz koji priča prolazi. No, kako bih primijenila književni pristup, morala sam intervjuirati svoje kolege novinare te sam također morala analizirati samu sebe. Prisjetila sam se raznih pogreba, suzavca, metaka te sam pokušala analizirati ono što sam tada osjećala" - kaže Hamilton. I dok su Mashu Hamilton inspirirale bojišnice, 58-godišnju pekaricu Judy Hendricks, pisanju je privuklo tijesto! "Pravljenje kruha umnogočemu reflektira život i ljudske odnose. To je prilično složen posao i često nepredvidljiv kao, uostalom, i pisanje. Međutim, to je i kao život ili odgajanje djece. Za mene je rad s tijestom kao kad rastavite kompjutor, svi mali komadići misli i emocija reorganiziraju se u koherentnu cjelinu" - kaže Hamilton. Dok je gospođi Hendricks trebalo nekoliko mjeseci da prijedje s pravljenja kruha na pisanje knjiga, direktorica marketinga Daniela Kuper kaže da se potreba za promjenom kod nje pojavila iznenada: "Bila sam na sastanku i uopće nisam mogla pratiti što ljudi govore. Mislila sam da sam bolesna, da imam prehladu koja nikada neće proći. No nije se radilo o tome već o opsesiji da promijenim posao i na kraju sam prodala svoju oglašivačku agenciju te krenula ispočetka. Ljudi su mislili da je to što činim ludost, ali učinila sam nešto apsolutno ispravno". Daniela Kuper dodaje da je promjena bila teška, ali ne i nemoguća. To je poruka koju ona i njene prijateljice šire na svojim promocijama. "Vidjeli smo da žene određene dobi, ali i druge, zanima kako to izgleda drastično promijeniti život neovisno o tome radi li se o karijeri, životu, partneru. Zanimalo ih je: kako prijeći na drugu stranu mosta. Mi im pokušavamo objasniti kako to izgleda" - kaže Kuper. Masha Hamilton dodaje da su se u tom procesu i same tri autorice dobro upoznale. Ona se još bavi novinarstvom dok su se njene dvije kolegice u potpunosti poisvetile pisanju. Ono što svima trima donosi veliko zadovoljstvo jest velik osjećaj zadovoljstva jer mogu inspirirati druge, ne samo kroz njihove knjige, već i kao živi primjer da je promjena moguća u bilo kojoj životnoj dobi.